
Το παρόν Σχέδιο υλοποιείται μέσω του Προγράμματος Θάλασσας, Αλιείας και Υδατοκαλλιέργειας (ΠΘΑΥ) 2021-2027 που συγχρηματοδοτείται από το Ευρωπαϊκό Ταμείο Θάλασσας, Αλιείας και Υδατοκαλλιέργειας (ΕΤΘΑΥ) της ΕΕ. Το Σχέδιο διέπεται από τις βασικές πρόνοιες της ακόλουθης ενωσιακής νομοθεσίας: 

[bookmark: _Hlk140479169]Το Σχέδιο, εφαρμόζεται στο πλαίσιο της Προτεραιότητα: 3- Ενθάρρυνση μιας βιώσιμης γαλάζιας οικονομίας σε παράκτιες, νησιωτικές και εσωτερικές περιοχές και προώθηση της ανάπτυξης κοινοτήτων αλιείας και υδατοκαλλιέργειας του Κανονισμού (ΕΕ) αριθ. 2021/1139 για το ΕΤΘΑΥ.

Την ευθύνη της διαχείρισης και υλοποίησης του Σχεδίου, έχει η Αναπτυξιακή Εταιρία Πάφου Αφροδίτη ΛΤΔ (ΤΟΔΑ) και το Τμήμα Αλιείας και Θαλάσσιων Ερευνών ως Ενδιάμεσος Φορέας - ΕΦ του Υπουργείου Γεωργίας, Αγροτικής Ανάπτυξης και Περιβάλλοντος.

Σκοπός του παρόντος Οδηγού Εφαρμογής, που είναι αναπόσπαστο μέρος του Σχεδίου, είναι να αποτελέσει βοήθημα προς όλους τους ενδιαφερόμενους (Δικαιούχους) που επιθυμούν να υποβάλουν προτάσεις για χρηματοδότηση στο Σχέδιο.

Το Σχέδιο, ο Οδηγός και τα Παραρτήματα βρίσκονται σε ηλεκτρονική μορφή στην ιστοσελίδα του ΠΘΑΥ www.moa.gov.cy/emfaf 


[bookmark: _Toc205457915]1.	Στόχος
[bookmark: _Hlk103345423]
Το Σχέδιο εφαρμόζεται στο πλαίσιο της Προτεραιότητας 3 και στοχεύει στην παροχή στοχευμένης οικονομικής ενίσχυσης για την ενδυνάμωση της τοπικής επιχειρηματικότητας, μέσα από τη στήριξη πολύ μικρών και μικρών επιχειρήσεων που λειτουργούν είτε στον αλιευτικό τομέα, είτε σε άλλους συναφείς ή και μη συναφείς κλάδους, όπως είναι τα βρεφοκομεία, φροντιστήρια, μικρές επιχειρήσεις παροχής κοινωνικών υπηρεσιών, εργαστήρια δημιουργικής έκφρασης, επιχειρήσεις πολιτιστικού χαρακτήρα και άλλες δομές που εξυπηρετούν καθημερινές ανάγκες των κατοίκων της περιοχής παρέμβασης. Οι επιχειρήσεις αυτές πρέπει να είναι εγκατεστημένες σε επικεντρωμένες γεωγραφικές περιοχές παρέμβασης, οι οποίες χαρακτηρίζονται από ιδιαίτερα κοινωνικοοικονομικά δεδομένα και περιορισμένες αναπτυξιακές ευκαιρίες.

Το Σχέδιο στοχεύει:
· Στην ενίσχυση της τοπικής επιχειρηματικότητας και της οικονομικής δραστηριότητας, μέσα από τη στήριξη τόσο υφιστάμενων όσο και νέων επιχειρηματικών εγχειρημάτων που ενσωματώνουν σύγχρονες, πράσινες και βιώσιμες πρακτικές. Ειδικότερα, ενισχύονται επενδύσεις που προάγουν την καινοτομία, την ποιοτική εξυπηρέτηση και την ανταγωνιστικότητα των επιχειρήσεων στις τοπικές αγορές.
· Στην υιοθέτηση φιλικών προς το περιβάλλον τεχνολογιών και πρακτικών, με στόχο τη μείωση του περιβαλλοντικού αποτυπώματος των επιχειρήσεων, την προσαρμογή τους στις αρχές της κυκλικής οικονομίας και τη μετάβαση σε ένα πιο βιώσιμο και ενεργειακά αποδοτικό μοντέλο λειτουργίας.
· Στη βελτίωση της ενεργειακής απόδοσης και τη μείωση του λειτουργικού κόστους των επιχειρήσεων, ώστε να καταστούν πιο ανθεκτικές και βιώσιμες μεσοπρόθεσμα και μακροπρόθεσμα.
· Στην υποστήριξη της επαγγελματικής μετάβασης και διαφοροποίησης των δραστηριοτήτων των απασχολουμένων στον αλιευτικό τομέα, δίνοντάς τους τη δυνατότητα να αναπτύξουν πρωτοβουλίες στον τριτογενή τομέα της οικονομίας, όπως είναι η παροχή υπηρεσιών φιλοξενίας, εστίασης, αναψυχής, τουριστικών ή πολιτιστικών δράσεων, με επίκεντρο συχνά τα αλιευτικά προϊόντα και την τοπική γαστρονομική ταυτότητα.
· Στη δημιουργία και διατήρηση ποιοτικών θέσεων εργασίας, ιδίως σε περιοχές με υψηλή ανεργία ή πληθυσμιακή αποψίλωση, συμβάλλοντας έτσι στην ανάσχεση των κοινωνικών ανισοτήτων και στην ενίσχυση της απασχόλησης σε τοπικό επίπεδο.
· Στην προώθηση καινοτόμων μορφών επιχειρηματικότητας, όπως είναι τα καραβάνια street food, οι διαδραστικοί πολιτιστικοί ή κοινοτικοί χώροι που ενσωματώνουν τοπικά προϊόντα, καλλιτεχνική δημιουργία ή παραδοσιακά επαγγέλματα, ενισχύοντας με τον τρόπο αυτό τη σύνδεση επιχειρηματικότητας και πολιτιστικής ταυτότητας.
· Στην τόνωση της κοινωνικής συνοχής και της ποιότητας ζωής των τοπικών κοινοτήτων, μέσω της στήριξης επιχειρήσεων και δραστηριοτήτων που εξυπηρετούν βασικές ανάγκες του πληθυσμού (π.χ. βρεφοκομεία, μικρές κοινωνικές υπηρεσίες, δράσεις δημιουργικής απασχόλησης παιδιών ή ηλικιωμένων), συμβάλλοντας έτσι στη διατήρηση του τοπικού πληθυσμού.
· Στην ενδυνάμωση της συνολικής ελκυστικότητας των περιοχών παρέμβασης, ενισχύοντας την εικόνα, τη λειτουργικότητα και το πολιτισμικό και οικονομικό προφίλ των τοπικών κοινωνιών. Με την ανάπτυξη και αναβάθμιση μικρών επιχειρήσεων, δημιουργούνται υποδομές και υπηρεσίες που όχι μόνο εξυπηρετούν τους κατοίκους αλλά μπορούν να προσελκύσουν και επισκέπτες, να ενισχύσουν τον τουρισμό και να προσδώσουν τοπική προστιθέμενη αξία. Η έννοια της ελκυστικότητας περιλαμβάνει τη βελτίωση της αισθητικής, την ενίσχυση της πολιτιστικής έκφρασης, τη δημιουργία ποιοτικού αστικού ή αγροτικού περιβάλλοντος και τη γενικότερη αναβάθμιση του βιοτικού επιπέδου των κατοίκων.
· Στην επίτευξη μιας πολυδιάστατης και βιώσιμης ανάπτυξης, που δεν περιορίζεται στην οικονομική μεγέθυνση, αλλά περιλαμβάνει την κοινωνική ευημερία, την πολιτιστική αναγέννηση και την περιβαλλοντική ευθύνη, προωθώντας έτσι ένα ολιστικό μοντέλο ανάπτυξης το οποίο ωφελεί το σύνολο της τοπικής κοινότητας.

Μέσω της υλοποίησης των παραπάνω στόχων, το Σχέδιο αναμένεται να λειτουργήσει ως καταλύτης για τη βιώσιμη αναζωογόνηση των τοπικών οικονομιών και κοινωνιών, ενισχύοντας τη δυναμική των περιοχών παρέμβασης και διαμορφώνοντας συνθήκες ανθεκτικότητας και προοπτικής για το μέλλον.

Οι Ενέργειες που θα υλοποιηθούν είναι οι ακόλουθες:
[bookmark: _Hlk184805765]
Δράση 3.2.2.2 Δράσεις για στήριξη πολύ μικρών ή μικρών επιχειρήσεων σχετικών με τον αλιευτικό τομέα ή με άλλες δραστηριότητες εκτός αλιευτικού τομέα που βρίσκονται σε επικεντρωμένες περιοχές.
· Εκσυγχρονισμός ή επέκταση υφιστάμενων επιχειρήσεων, με στόχο τη βελτίωση των υποδομών και των παρεχόμενων υπηρεσιών.
· Περιλαμβάνεται η αγορά ή αναβάθμιση εξοπλισμού, με σκοπό την κάλυψη λειτουργικών αναγκών και την τεχνολογική ανανέωση της επιχείρησης, με άμεσο ενεργειακό όφελος.
· Παρεμβάσεις για εξοικονόμηση ενέργειας και μείωση περιβαλλοντικών επιπτώσεων, όπως εγκατάσταση ενεργειακά αποδοτικών συστημάτων και συστημάτων διαχείρισης αποβλήτων.
· Βελτίωση συνθηκών υγιεινής και ασφάλειας στους χώρους εργασίας.

Δικαιούχοι είναι φυσικά ή νομικά πρόσωπα τα οποία:
· Δραστηριοποιούνται ήδη ή προτίθενται να δραστηριοποιηθούν σε συγκεκριμένες γεωγραφικά προσδιορισμένες περιοχές παρέμβασης, ως ακολούθως:
· ΔΔ Νέου Χωρίου 
· ΔΔ Αργάκας
· ΔΔ Γιαλίας
· ΔΔ Αγία Μαρίνα Χρ.
· ΔΔ Νέα Δήμματα
· ΔΔ Πωμού
· Κοινότητα Κάτω Πύργου Τυλληρίας
· Εμπίπτουν στις κατηγορίες  πολύ μικρές και μικρές επιχειρήσεις (Πίνακας 1). 

Η συμμετοχή στο Σχέδιο είναι ανοικτή τόσο σε νέες επιχειρηματικές πρωτοβουλίες, όσο και σε υφιστάμενες επιχειρήσεις. 

Πίνακας 1. Κατηγοριοποίηση Επιχειρήσεων ανάλογα με τη δυναμικότητα και τον ετήσιο κύκλο εργασιών όπως αυτές ορίζονται στη σύσταση της Επιτροπής των Ευρωπαϊκών Κοινοτήτων 2003/361/ΕΚ.

	Κατηγοριοποίηση Επιχειρήσεων
	Πληροφορίες

	Πολύ μικρές επιχειρήσεις
	<10 υπαλλήλους και ≤ € 2 εκατ. ετήσιου κύκλου εργασιών ή ετήσιου ισολογισμού

	Μικρές Επιχειρήσεις
	<50 υπαλλήλους και ≤ € 10 εκατ. ετήσιου κύκλου εργασιών ή ετήσιου ισολογισμού



[bookmark: _Toc205457917]3. Όροι Χρηματοδότησης του Σχεδίου - Ποσοστά Χρηματοδότησης
[bookmark: _Hlk103345507]
Ο συνολικός προϋπολογισμός της δημόσιας δαπάνης για την υλοποίηση του Σχεδίου, ανέρχεται στο ποσό των €350.000. Από το ποσό αυτό το 70% (€245.000) καλύπτεται από το ΕΤΘΑΥ και το υπόλοιπο 30% (€105.000) από την Κυπριακή Δημοκρατία. Το υπόλοιπο ποσό πέραν της δημόσιας δαπάνης για την κάλυψη του συνολικού προϋπολογισμού του έργου αποτελεί την ιδιωτική συμμετοχή του Δικαιούχου για την υλοποίηση του έργου. 

Στον πιο κάτω Πίνακα 2 παρουσιάζονται τα όρια του προϋπολογισμού (δημόσια και ιδιωτική συμμετοχή) των προτάσεων σε ευρώ (€) (μη συμπεριλαμβανομένου του ΦΠΑ).

Πίνακας 2: Ποσά και Ποσοστά Χρηματοδότησης (βάσει του άρθρου 41 του Κανονισμού (ΕΕ) αριθ. 2021/1139 )

	[bookmark: _Hlk149288783]Ανώτατο όριο συνολικού επιλέξιμου
προϋπολογισμού της πρότασης
	[bookmark: _Hlk184807205] €100.000 ανά πρόταση

	Ελάχιστο όριο συνολικού επιλέξιμου
προϋπολογισμού της πρότασης
	€5.000 ανά πρόταση 

	Ποσοστό Δημόσιας
Χρηματοδότησης
	50% Πολύ Μικρές και Μικρές Επιχειρήσεις




Το ποσοστό δημόσιας χρηματοδότησης ανεξαρτήτως εάν σχετίζεται άμεσα ή έμμεσα με τον αλιευτικό τομέα και την υδατοκαλλιέργεια ή εκτός αλιευτικού τομέα, ανέρχεται σε 50% του συνολικού επιλέξιμου προϋπολογισμού κάθε έργου.

Το υπόλοιπο 50% του κόστους επένδυσης καλύπτεται από τον Δικαιούχο μέσω ιδιωτικής συμμετοχής, που μπορεί να προέρχεται είτε από ίδια κεφάλαια είτε από νόμιμες πηγές χρηματοδότησης, όπως τραπεζικό δανεισμό.

Στην περίπτωση τραπεζικού δανεισμού για την υλοποίηση του έργου είναι απαραίτητη η υποβολή μαζί με την αίτηση, επιστολής ή και βεβαίωσης από τράπεζα για καταρχήν ενδιαφέρον χρηματοδότησης του έργου. Η δυνατότητα του Δικαιούχου να υλοποιήσει το έργο θα πρέπει να αποδεικνύεται από επίσημα στοιχεία που θα υποβάλλονται με την αίτηση π.χ. λογαριασμοί καταθέσεων, επιστολή/ βεβαίωση τράπεζας, κτλ. στο όνομα του/της αιτητή/τριας (φυσικό ή νομικό πρόσωπο) για τουλάχιστον το 50% του συνολικού προϋπολογισμού της πρότασης.   

Νοείται ότι κατά το στάδιο της υλοποίησης του προτεινόμενου έργου οι πληρωμές για επιλέξιμες δαπάνες θα πρέπει απαραίτητα να γίνονται μέσω τραπεζικού λογαριασμού στο όνομα του/της αιτητή/τριας (φυσικό πρόσωπο ή εταιρεία).

Η καταβολή της χορηγίας θα γίνεται σε μια δόση. 

Η Δημόσια Χρηματοδότηση καταβάλλεται απευθείας στον/στην αιτητή/τρια και δεν επιτρέπεται η εκχώρησή της σε τρίτους. Εάν ο/η αιτήτης/τρια είναι φυσικό πρόσωπο στην περίπτωση θανάτου του/της, δικαίωμα υποβολής του Αιτήματος Καταβολής Χορηγίας  έχουν οι κληρονόμοι που εμπίπτουν στις διατάξεις των σχετικών Νόμων της Κυπριακής Δημοκρατίας, στους οποίους θα γίνεται και η καταβολή της χρηματοδότησης.

 Τα στάδια υλοποίησης του Σχεδίου είναι: 
· Προκήρυξη από την ΤΟΔΑ Πάφου της Πρόσκλησης για Υποβολή Προτάσεων προς τους Δικαιούχους. Η πρόσκληση ανακοινώνεται δια των μέσων μαζικής ενημέρωσης και λαμβάνονται όλα τα αναγκαία μέτρα δημοσιότητας και πληροφόρησης.
· Ηλεκτρονική Υποβολή προτάσεων από δυνητικούς Δικαιούχους, μέσω τυποποιημένων εντύπων.
· Εξέταση των υποβληθέντων προτάσεων από την ΤΟΔΑ Πάφου, που ελέγχει κατά πόσο αυτές πληρούν τις προϋποθέσεις (πρόνοιες και απαραίτητα δικαιολογητικά) για ένταξή τους στο Σχέδιο.
· Διενέργεια προκαταρκτικών επιτόπιων επαληθεύσεων από την ΤΟΔΑ Πάφου και τον ΕΦ, όπου εφαρμόζεται.  
· [bookmark: _Hlk201080255]Ολοκλήρωση αξιολόγησης προτάσεων από την ΤΟΔΑ Πάφου και αποστολή αποτελεσμάτων στον ΕΦ προς επικύρωση.
· Απόφαση ΕΦ για τελική έγκριση ή απόρριψη των προτάσεων και σχετική ενημέρωση των αιτητών/ αιτητριών που εγκρίθηκαν ή απορριφθήκαν από την ΤΟΔΑ Πάφου.
· Υποβολή και εξέταση ενστάσεων. 
· Ένταξη από τον ΕΦ στο Σχέδιο των προτάσεων που θα επιλεγούν και πληροφόρηση των αιτητών/αιτητριών.
· Υπογραφή της Συμφωνίας Δημόσιας Χρηματοδότησης μεταξύ του ΕΦ και των Δικαιούχων για τα Έργα που εγκριθήκαν στο Σχέδιο. 
· Υλοποίηση του  Έργου από τους Δικαιούχους.
· Ηλεκτρονική Υποβολή του αιτήματος καταβολής χορηγίας από τους Δικαιούχους στον ΕΦ.
· Διενέργεια επιτόπιων και διοικητικών επαληθεύσεων από την ΤΟΔΑ Πάφου και τον ΕΦ.
· Υποβολή πορισμάτων επαληθεύσεων στον ΕΦ για επικύρωση τους.
· Καταβολή χορηγίας στους Δικαιούχους.
· Διενέργεια Επαληθεύσεων από τον ΕΦ μετά την ολοκλήρωση των έργων. 
· Κατά τη διάρκεια της αξιολόγησης των προτάσεων, αλλά και καθ’ όλη τη διάρκεια υλοποίησης του έργου ο ΕΦ δύναται να προβεί σε επιτόπιους ελέγχους όπου κρίνεται αναγκαίο. 

Οι αιτητές/τριες δεσμεύονται να τηρούν τις υποχρεώσεις τους ως Δικαιούχοι και ότι οι πληροφορίες και τα στοιχεία που αναφέρονται στην αίτηση τους είναι πλήρη, ακριβή και αληθή. 

Επιπρόσθετα, οι Δικαιούχοι με την υπεύθυνη δήλωση τους επιβεβαιώνουν ότι πληρούν τα κριτήρια που απαριθμούνται στην παράγραφο 1 του άρθρου 11 του Καν. (ΕΕ) 1139/2021 του ΕΤΘΑΥ και δεν έχουν διαπράξει απάτη στο πλαίσιο του ΕΤΘΑ ή του ΕΤΘΑΥ, όπως αναφέρεται στην παράγραφο 3 του άρθρου 11 του Καν. (ΕΕ) 1139/2021. Ο ΕΦ εξακριβώνει την ακρίβεια της δήλωσης για τα θέματα αυτά πριν από την έγκριση της πρότασης, βάσει των διαθέσιμων πληροφοριών σύμφωνα με το εθνικό μητρώο παραβάσεων, όπως προβλέπεται στο άρθρο 93 του Κανονισμού (ΕΚ) αριθ. 1224/2009[footnoteRef:1], ή άλλα διαθέσιμα δεδομένα. [1:  Κανονισμός (ΕΚ) του Συμβουλίου αριθ. 1224/2009, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής] 


Ο/Η αιτητής/τρια στην περίπτωση που κατά την κρίση του ΕΦ ή της ΤΟΔΑ εμπίπτει σε κάποια ή κάποιες από τις ακόλουθες περιπτώσεις, θα αποκλειστεί από το Σχέδιο (σε οποιοδήποτε στάδιο της διαδικασίας).
1. Έχει διαπράξει σοβαρό επαγγελματικό παράπτωμα ή παράπτωμα που θίγει τους κανόνες της Κοινής Αλιευτικής Πολιτικής της ΕΕ, το οποίο μπορεί να διαπιστώσει με οποιοδήποτε τρόπο η αρμόδια αρχή ή έχει καταδικαστεί για αδίκημα σχετικό με την επαγγελματική του διαγωγή η οποία έχει ισχύ δεδικασμένου, σύμφωνα με το άρθρο 11 του Καν. (ΕΕ) 1139/2021 του ΕΤΘΑΥ. Συγκεκριμένα: 
α) έχει διαπράξει σοβαρές παραβάσεις βάσει του άρθρου 42 του κανονισμού (ΕΚ) αριθ. 1005/2008[footnoteRef:2] του Συμβουλίου ή του άρθρου 90 του Κανονισμού (ΕΚ) αριθ. 1224/2009 ή βάσει άλλης νομοθεσίας που εγκρίθηκε από το Ευρωπαϊκό Κοινοβούλιο και το Συμβούλιο στο πλαίσιο της ΚΑλΠ, [2:  Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της29.10.2008, σ. 1)] 

β) έχει συμμετάσχει στη λειτουργία, τη διαχείριση ή την κυριότητα αλιευτικών σκαφών που περιλαμβάνονται στον κατάλογο σκαφών παράνομης, λαθραίας και άναρχης (ΠΛΑ) αλιείας της Ένωσης, όπως ορίζεται στο άρθρο 40 παράγραφος 3 του Κανονισμού (ΕΚ) αριθ. 1005/2008, ή σκάφους που φέρει σημαία χωρών που προσδιορίζονται ως μη συνεργαζόμενες τρίτες χώρες, όπως ορίζεται στο άρθρο 33 του εν λόγω Κανονισμού ή
γ) έχει διαπράξει οποιαδήποτε από τις περιβαλλοντικές παραβάσεις που ορίζονται στα άρθρα 3 και 4 της Οδηγίας 2008/99/ΕΚ[footnoteRef:3] του Ευρωπαϊκού Κοινοβουλίου και του Συμβουλίου, όταν η αίτηση υποβάλλεται για στήριξη δυνάμει του άρθρου 27 Υδατοκαλλιέργεια του Κανονισμού (ΕΕ) 1139/2021. [3:  Οδηγία 2008/99/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με την προστασία του περιβάλλοντος μέσω του ποινικού δικαίου (Κείμενο που παρουσιάζει ενδιαφέρον για τον ΕΟΧ) (ΕΕ L 328 της 6.12.2008, σ. 28)] 

δ) Έχει καθοριστεί μέσω οριστικής απόφασης από τη σχετική Αρμόδια Αρχή ότι η επιχείρηση έχει διαπράξει απάτη, όπως ορίζεται στο άρθρο 3 της Οδηγίας (ΕΕ) 1371/2017[footnoteRef:4], στο πλαίσιο του ΕΤΘΑ ή του ΕΤΘΑΥ. [4:  Οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου, της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης] 

2. Είναι ένοχος ψευδών δηλώσεων για την παροχή πληροφοριών ή παραλείψεως υποβολής των πληροφοριών και των στοιχείων που απαιτούνται κατά την υποβολή της αίτησης ένταξης της Πρότασης, καθώς και κατά τη διάρκεια εκτέλεσης του έργου και την περίοδο διατήρησης της επένδυσης. Οι πληροφορίες και τα στοιχεία που αναφέρονται στην αίτηση πρέπει να είναι πλήρη, ακριβή και αληθή και ο/η αιτητής/ γνωρίζει ότι τυχόν ψευδής δήλωση θα συνεπάγεται την άμεση απόρριψη της αίτησης του/της και ότι θα στερηθεί του δικαιώματος υποβολής άλλης αίτησης. Επίσης, ανάλογα με την περίπτωση, είναι δυνατόν να ληφθούν και πρόσθετα μέτρα εναντίον του. Για το σκοπό αυτό αποδέχεται την επιβεβαίωση των στοιχείων που δηλώνει στην αίτηση του. Επιπρόσθετα, το ΤΑΘΕ διατηρεί το δικαίωμα χρήσης / γνωστοποίησης των στοιχείων του για ανάγκες άλλων Τμημάτων /Υπουργείων, όπου αυτό κριθεί σκόπιμο.
3. Οι προτεινόμενες δαπάνες ή μέρος τους χρηματοδοτήθηκαν ή υποβλήθηκαν για χρηματοδότηση από άλλο πρόγραμμα /σχέδιο.

Οι προϋποθέσεις του σημείου 1 ελέγχονται αρχικά κατά το στάδιο αξιολόγησης της αίτησης και πριν την έγκριση της, και ακολούθως πριν την καταβολή της χορηγίας. Ο Δικαιούχος μετά την υποβολή της πρότασης, συνεχίζει να συμμορφώνεται με τις προϋποθέσεις που αναφέρονται πιο πάνω καθ' όλη τη διάρκεια της υλοποίησης του έργου και για καθορισμένη περίοδο πέντε (5) χρόνων μετά την ημερομηνία τελευταίας πληρωμής στον εν λόγω Δικαιούχο.

Σημειώνεται, ότι ο/η αιτητής/τρια με την υποβολή της αίτησης του/της κάνει αποδεκτή τη δέσμευση του/της για τήρηση των πιο πάνω προϋποθέσεων.

	Κριτήρια Επιλεξιμότητας

	1. Η πρόταση έχει υποβληθεί εντός της τεθείσας από την πρόσκληση προθεσμίας Δευτέρα 27 Ιουλίου 2026 μέχρι Δευτέρα 28 Δεκεμβρίου 2026
1. Η αίτηση για την υποβολή πρότασης είναι πλήρως συμπληρωμένη. 
1. Η πρόταση είναι συμβατή με το αντικείμενο και τους στόχους του Σχεδίου και συμβάλει στην επίτευξη του αντίστοιχου ειδικού στόχου του Προγράμματος.
1. Ο/Η αιτητής/τρια εμπίπτει στους δυνητικούς Δικαιούχους που καθορίζονται στο Κεφ. 2 του Σχεδίου, στην αντίστοιχη πρόσκληση υποβολής προτάσεων και στον σχετικό Οδηγό Εφαρμογής της.
1. Η Πρόταση είναι συμβατή με τους όρους επιλεξιμότητας του Σχεδίου, όπως περιγράφονται στο Κεφ.7.
1. Ο προϋπολογισμός του προτεινόμενου Έργου μπορεί να καλυφθεί από τους οικονομικούς πόρους του Σχεδίου και είναι μέσα στα καθορισμένα όρια, όπως περιγράφονται στο Κεφ. 3 του Σχεδίου.
1. Το χρονοδιάγραμμα υλοποίησης και η χρηματοδοτική εκτέλεση του προτεινομένου έργου είναι εντός της τεθείσας από την πρόσκληση προθεσμίας. Τα έργα που αναμένεται να ενταχθούν στα πλαίσια της 1ης πρόσκλησης θα πρέπει να έχουν ολοκληρωθεί και να υποβληθούν ηλεκτρονικά όλα τα σχετικά με την πληρωμή έγγραφα (ΑΚΧ και παραστατικά πληρωμής) σε χρονικό διάστημα 1 έτους από την ημερομηνία υπογραφής της ΣΔΧ.
1. Το φυσικό αντικείμενο του προτεινόμενου έργου δεν έχει περατωθεί μέχρι την ημερομηνία που ο Δικαιούχος υπέβαλε την πρόταση για έγκριση στο Σχέδιο. Σημειώνεται ότι πριν τη διενέργεια οποιασδήποτε εργασίας ο/η Αιτητής/τρια υποχρεούται να ενημερώσει την ΤΟΔΑ (με email, fax, τηλεφωνικά κλπ.).
1. Ο Δικαιούχος δεν έχει διαπράξει σοβαρό επαγγελματικό παράπτωμα ή παράπτωμα που θίγει τους κανόνες της Κοινής Αλιευτικής Πολιτικής της ΕΕ, βάσει του Κεφ. 5 του Σχεδίου.

· Η πραγματοποίηση δαπανών πριν την έγκριση του έργου, γίνεται με αποκλειστική ευθύνη του αιτητή και δεν δεσμεύει την απόφαση της Αρμόδιας Αρχής σχετικά με την έγκριση ή μη της αίτησης. Ο/Η αιτητής/τρια πριν την έναρξη των εργασιών υποχρεούται να ενημερώσει την ΤΟΔΑ (fax, email, τηλεφωνικά κτλ.), ώστε οι λειτουργοί της ΤΟΔΑ και του ΕΦ, εφόσον κριθεί σκόπιμο, να προβούν σε επιτόπιο έλεγχο του έργου πριν την πραγματοποίηση αιτούμενων εργασιών.    

· Ο ελάχιστος προϋπολογισμός των επιλέξιμων δαπανών (δημόσια και ιδιωτική συμμετοχή) δεν μπορεί να είναι μικρότερος των €5.000 και ο μέγιστος προϋπολογισμός των επιλέξιμων δαπανών (δημόσια και ιδιωτική συμμετοχή) δεν μπορεί να είναι μεγαλύτερος των €100.000 (μη συμπεριλαμβανομένου του ΦΠΑ).

· Για τις προτάσεις που θα υποβληθούν δεν ισχύει η αναδρομικότητα δαπανών και δεν θεωρείται επιλέξιμη οποιαδήποτε δαπάνη πραγματοποιήθηκε (φυσικό και οικονομικό αντικείμενο) πριν την  υποβολή της αίτησης. Η επιλεξιμότητα των δαπανών ισχύει από την ημερομηνία υποβολή της αίτησης.

· Σημειώνεται ότι, πριν την έναρξη των εργασιών η ΤΟΔΑ και ο ΕΦ θα διενεργεί προκαταρκτική επαλήθευση και θα συλλέγει φωτογραφικό υλικό από την αρχική κατάσταση της επιχείρησης, πριν την υλοποίηση των προτεινόμενων εργασιών, καθώς και φωτογραφικό υλικό του εξοπλισμού που αναμένεται να αντικατασταθεί, όπου θα φαίνεται ο σειριακός αριθμός (serial number) του (όπου εφαρμόζεται).

· Θεωρείται μη επιλέξιμη οποιαδήποτε δαπάνη πραγματοποιήθηκε, βάσει ημερομηνίας τιμολογίου, πριν από την υποβολή της πρότασης.

· Για σκοπούς του Σχεδίου ως ημερομηνία υλοποίησης της επένδυσης θεωρείται η ημερομηνία κατά την οποία τεκμηριώνεται η πραγματοποίηση της δαπάνης, δηλαδή:  
· η ημερομηνία εισαγωγής για τα μηχανήματα / εξοπλισμό που η επιχείρηση προμηθεύεται από το εξωτερικό,
· η ημερομηνία που αναφέρεται στο τιμολόγιο αγοράς για τα μηχανήματα / εξοπλισμό ή και υπηρεσίες που αγοράζονται από την εγχώρια αγορά.

· Για όλες τις προτεινόμενες δαπάνες κατά το στάδιο υποβολής της αίτησης προσκομίζονται προσφορές, συμφωνίες και τεχνικές προδιαγραφές υπογεγραμμένες από τους προμηθευτές (όπου εφαρμόζεται). Όσον αφορά μηχανήματα/εξοπλισμό, οι προσφορές να συνοδεύονται και από τεχνική περιγραφή (όπου εφαρμόζεται) (φυλλάδια και άλλο ενημερωτικό υλικό στο οποίο να φαίνονται τα χαρακτηριστικά των μηχανημάτων). Οι προσφορές θα πρέπει να περιέχουν αναλυτικό διαχωρισμό των εργασιών και συγκεκριμένη τιμολόγηση ανά εργασία με αναφορά και στο ΦΠΑ.

· Δεν περιλαμβάνεται ο ΦΠΑ σε οποιαδήποτε κατηγορία δαπανών, καθώς δεν θεωρείται επιλέξιμη δαπάνη.

· Τιμολόγια που εκδίδονται από κυπριακές επιχειρήσεις – προμηθευτές μηχανημάτων / εξοπλισμού και προσφοράς υπηρεσιών που δεν είναι εγγεγραμμένες στο ΦΠΑ δεν θα γίνονται αποδεκτά. 

· Για όλες τις δαπάνες απαραίτητα παραστατικά θεωρούνται μόνο τα τιμολόγια πώλησης ή παροχής υπηρεσιών και τα αποδεικτικά εξόφλησης τους (πρωτότυπες αποδείξεις, αντίγραφο επιταγών κ.α.). 

· Τιμολόγια αξίας κάτω των €100 (συμπεριλαμβανομένου ΦΠΑ) δεν θα λαμβάνονται υπόψη για σκοπούς χορηγίας.

· Τιμολόγια της μετρητοίς δεν γίνονται δεκτά.

· Όλα τα τιμολόγια θα πρέπει να εξοφλούνται με επιταγή του/της αιτητή ή της εταιρείας του/της ή με την πιστωτική του/της κάρτα ή μέσω τράπεζας νοουμένου ότι τεκμηριώνεται με σχετικά παραστατικά (Κατάσταση Τραπεζικού Λογαριασμού, αντίγραφα επιταγών κ.α.). 

· [bookmark: _Hlk129770101]Τα μηχανήματα / εξοπλισμός που προμηθεύεται η επιχείρηση στο πλαίσιο του Σχεδίου πρέπει να είναι καινούργια. Μεταχειρισμένα μηχανήματα και εξοπλισμός δεν είναι επιλέξιμα.

· Η ΤΟΔΑ και ο ΕΦ δύναται να προβαίνουν σε έρευνα αγοράς σε ότι αφορά το κόστος επενδύσεων, των οποίων η αξία στο προτεινόμενο έργο δεν είναι ρεαλιστική και να προσαρμόζουν ανάλογα τον επιλέξιμο προϋπολογισμό του έργου.

·  Ο ΕΦ δύναται να εγκρίνει μικρότερο ποσό για επενδύσεις το κόστος των οποίων είναι ψηλότερο από το αναμενόμενο για το σκοπό του Σχεδίου (διακριτική δαπάνη).

· Κατά τη διαμόρφωση του συνολικού προτεινόμενου προϋπολογισμού του έργου, είναι υποχρεωτική η σύνδεση των προβλεπόμενων δαπανών με τις αντίστοιχες κατηγορίες επιλέξιμων δαπανών, όπως φαίνονται στο Κεφ.10. 

· Θα πρέπει επίσης να τονιστεί ότι με βάση το Άρθρο 13, του Κανονισμού 2021/1139, τα πιο κάτω δεν αποτελούν επιλέξιμες δαπάνες για στήριξη από το ΕΤΘΑΥ και από το παρόν Σχέδιο:
· η μεταβίβαση της κυριότητας μιας επιχείρησης
· οι μηχανισμοί παρέμβασης στην αγορά που αποσκοπούν στην προσωρινή ή μόνιμη απόσυρση προϊόντων αλιείας ή υδατοκαλλιέργειας από την αγορά με σκοπό τη μείωση της προσφοράς, προκειμένου να αποφευχθεί μείωση ή αύξηση των τιμών, εκτός εάν προβλέπεται άλλως στο άρθρο 26 παράγραφος 2.

· Ο Δικαιούχος δεν πρέπει να έχει υποβάλει αίτηση σε άλλη Υπηρεσία ή φορέα για χρηματοδότηση της ίδιας επένδυσης.

[bookmark: _Toc205457929]8. Επιλέξιμες Δαπάνες

Ενδεικτικά παραδείγματα των επιλέξιμων δαπανών για κάθε Κατηγορία της Δράσης 3.2.2.(2) παρουσιάζονται αναλυτικά πιο κάτω.

	[bookmark: _Hlk184800720]Α. Ηλεκτρονικός εξοπλισμός και μηχανήματα -  εφαρμογή προτύπων  ενεργειακής απόδοσης

	1
	Ψυγεία υψηλής ενεργειακής απόδοσης

	2
	Φούρνοι υψηλής ενεργειακής απόδοσης

	3
	Πλυντήριο πιάτων με σύστημα εξοικονόμησης νερού

	4
	Σύστημα φιλτραρίσματος λαδιού τηγανίσματος

	5
	Λέβητες ζεστού νερού (φυσικού αερίου)

	6
	Λέβητες θέρμανσης  (φυσικού αερίου)

	7
	Προηγμένα συστήματα κλιματισμού VRV

	8
	Μεμονωμένες μονάδες κλιματισμού (split units)

	9
	Συστήματα Φωτισμού LED

	10
	Σύστημα παροχής νερού αφαλάτωσης

	11
	Ενεργειακά αποδοτικό εξοπλισμό παρασκευής καφέ/ροφημάτων  

	Β. Οικοδομικά

	1.
	Ανάπλαση/ αναβάθμιση  κτιρίων  (Μικρές ανακαινίσεις, αναβαθμίσεις κτιρίων π.χ χρωματισμοί, αλλαγές κεραμικών δαπέδων, πόρτες, παράθυρα, ξυλουργικά, είδη υγιεινής κ.α)

	Γ. Γενικός εξοπλισμός και έπιπλα

	1. 
	Τραπέζια

	2. 
	Καρέκλες

	3. 
	Ράφια αποθήκευσης

	4. 
	Ερμάρια / ντουλάπες

	5. 
	Παγκάκια

	6. 
	Παιχνίδια παιδότοπου (κούνιες, τσουλήθρες κ.λπ.)

	Δ. Προβολή και προώθηση

	1.
	Δημιουργία λογότυπου

	2.
	Κατασκευή ιστοσελίδων για την προβολή της επιχείρησης στο διαδίκτυο (Internet)

	3.
	Πινακίδα (ταμπέλα) προβολής επί της επιχείρησης

	4.
	Πινακίδες Ενημέρωσης π.χ. σε βιτρίνα

	Ε. Άλλα 

	1.
	Εμπορικά οχήματα, τύπου VAN για τη μεταφορά εμπορεύματος της επιχείρησης

	2.
	Προηγμένα συστήματα εξαερισμού (φίλτρα ψησταριών, εξαερισμός εσωτερικών χώρων)

	3.
	Προμήθεια λογισμικών

	4.
	Εξοπλισμός πληροφορικής - Ηλεκτρονικοί υπολογιστές/ Ηλεκτρονικά συγκροτήματα - εκτυπωτές κτλ.

	5.
	Ηλεκτρικοί Κομποστοποιητές Οργανικών Αποβλήτων 



Σημειώνεται ότι για μηχανήματα και εξοπλισμό για τα οποία υπάρχει ενεργειακό πρότυπο (βαθμίδες ενεργειακής απόδοσης θα πρέπει να γίνεται αγορά εξοπλισμού στις  δύο υψηλότερες τάξεις ενεργειακής απόδοσης.  ‘Όλα τα σχετικά με την ενέργεια προϊόντα που την αρμοδιότητα επίβλεψης έχει η Υπηρεσία Ενέργειας  βρίσκονται στο  https://energy-efficient-products.ec.europa.eu/product-list_en
[bookmark: _Hlk107476684]
Σε περίπτωση αγοράς εξοπλισμού (π.χ. αυτοκίνητο) δεν γίνεται αποδεκτή η αγορά με συμβόλαιο Eνοικιαγοράς (Finance) όπου συμβαλλόμενο μέρος/ αγοραστής είναι η επιχείρηση η οποία αιτείται χορηγίας.  Η δαπάνη γίνεται αποδεκτή νοουμένου ότι παρουσιαστεί εξόφληση του Συμβολαίου Ενοικιαγοράς.

[bookmark: _Toc205457930]9. 	Πλαίσιο Υλοποίησης Σχεδίου

[bookmark: _Toc205457931]9.1 	Προσκλήσεις Υποβολής Προτάσεων

Η ΤΟΔΑ προβαίνει στην 1η Πρόσκληση Υποβολής Προτάσεων, η οποία ανακοινώνεται στον ημερήσιο τύπο, καθώς και στην ιστοσελίδα του ΕΦ. Οι αιτήσεις μπορούν να υποβάλλονται ηλεκτρονικά Δευτέρα 27 Ιουλίου 2026 μέχρι Δευτέρα 28 Δεκεμβρίου 2026, όπως καθορίζεται και στην 1η πρόσκληση.

[bookmark: _Toc205457932]9.2 	Υποβολή προτάσεων

Οι Δικαιούχοι υποβάλλουν την Αίτηση τους σύμφωνα με το Παράρτημα 1. Η υποβολή των αιτήσεων γίνεται μόνο ηλεκτρονικά μέσω διαδικτυακής εφαρμογής (ιστοσελίδα) για την ηλεκτρονική υποβολή των αιτήσεων υποβολής προτάσεων και των αιτημάτων καταβολής χορηγίας για τα Σχέδια Χορηγιών του προγράμματος ΠΘΑΥ 2021-2027 (www.moa.gov.cy/emfaf)  κατά την περίοδο υποβολής αιτήσεων που καθορίζεται από την αντίστοιχη πρόσκληση υποβολής προτάσεων.

Ο Δικαιούχος καταχωρεί την εγγραφή του στην ιστοσελίδα, συμπληρώνει όλα τα υποχρεωτικά πεδία της αίτησης και αποδέχεται τους όρους συμμετοχής του στο εν λόγω Σχέδιο. Με την υποβολή της αίτησης ηλεκτρονικά, ο/η αιτητής/τρια παραλαμβάνει σχετικό email ή/και sms σε ηλεκτρονική διεύθυνση και κινητό τηλέφωνο που καταχωρεί κατά την εγγραφή του/της, και ενημερώνεται για την έγκυρη υποβολή της αίτησης του/της. Σχετικό email για την υποβολή παραλαμβάνει και ο υπεύθυνος του Σχεδίου. Το αποδεικτικό παραλαβής περιλαμβάνει ημερομηνία και ώρα υποβολής, καθώς και ένα μοναδικό αριθμό για σκοπούς αναφοράς (πρωτοκόλλησης) της αίτησης. 
 
Σημειώνεται ότι με την υποβολή της αίτησης του, ο Δικαιούχος θα πρέπει να κάνει αποδεκτή τη δέσμευση του για τήρηση των προϋποθέσεων του Κεφ. 5.

Για το παρόν Σχέδιο απαιτούνται δικαιολογητικά έγγραφα που περιγράφονται στον Πίνακα 3, τα οποία θα πρέπει να υποβληθούν ηλεκτρονικά μαζί με την αίτησή  (ανέβασμα σε μορφή word, excel, pdf, jpg). 

Κατά το στάδιο της αξιολόγησης, η ΤΟΔΑ και ο ΕΦ δύναται να ζητήσει από το Δικαιούχο οποιαδήποτε επιπρόσθετα δικαιολογητικά κρίνονται απαραίτητα.

Πίνακας 3: Απαιτούμενα δικαιολογητικά για υποβολή πρότασης

	Δικαιολογητικά για υποβολή πρότασης
(εάν δεν προσκομιστούν η αίτηση θεωρείται ελλιπής)

	Απαιτούμενα δικαιολογητικά

	[bookmark: _Ref205452461]1
	Αναλυτικές προσφορές, συμφωνίες και τεχνικές προδιαγραφές από τους προμηθευτές για μηχανήματα, εξοπλισμούς και άλλες εργασίες.
· Για όλες τις προτεινόμενες εργασίες προσκομίζονται προσφορές υπογεγραμμένες από τους προμηθευτές. 
· Οι προσφορές θα πρέπει να περιέχουν αναλυτικό διαχωρισμό εργασιών και συγκεκριμένη τιμολόγηση ανά εργασία με αναφορά και στο ΦΠΑ. 
· Στις τεχνικές προδιαγραφές να αναφέρεται η ενεργειακή απόδοση του εξοπλισμού όπου εφαρμόζεται 

	2
	Για μηχανήματα, εξοπλισμό και άλλες εργασίες αξίας πάνω των €7.000, να υποβάλλονται τουλάχιστον δύο (2) συγκρίσιμες προσφορές από διαφορετικούς προμηθευτές.

	3
	Δήλωση Συμμόρφωσης με τις Περιβαλλοντικές Νομοθεσίες (Παράρτημα 16), η οποία αποστέλλεται συμπληρωμένη προς το Τμήμα Περιβάλλοντος και αντίγραφο της επισυνάπτεται στην αίτηση.

	4
	Προσκόμιση όλων των απαραίτητων Αδειών Λειτουργίας ανάλογα με το είδος της επιχείρησης  [footnoteRef:5]  [5:  Η ΤΟΔΑ έχει το δικαίωμα να ζητήσει επιπρόσθετα νόμιμα αποδεικτικά ανάλογα με την ισχύουσα νομοθεσία που αφορά την κάθε επιχείρηση] 

Για παράδειγμα
· Άδεια Λειτουργίας από το Υφυπουργείο Τουρισμού
· Για επιχειρήσεις τροφίμων θα πρέπει να προσκομίζεται Υγειονομικό Πιστοποιητικό (Φούρνοι, snack bar, ταβέρνες κ.α.)
· Για επιχειρήσεις που δραστηριοποιούνται με ζωικά προϊόντα θα πρέπει να προσκομίζετε Πιστοποιητικό από τις Κτηνιατρικές Υπηρεσίες (Τυροκομείο, κρεοπωλείο κ.α.)

	5
	Τίτλος Ιδιοκτησίας ή Συμφωνία Μίσθωσης Οικοπέδου / Γης 
· Στην περίπτωση ενοικιαστηρίου εγγράφου, να φαίνεται η διάρκεια ισχύος του, καθώς και η πιστοποιημένη συγκατάθεση του ιδιοκτήτη για την προτεινόμενη επιχειρηματική δραστηριότητα. Το ενοικιαστήριο έγγραφο πρέπει να είναι για πέντε (5) τουλάχιστον χρόνια, εκ των οποίων τα τρία (3) τουλάχιστον μετά την ημερομηνία υποβολής του αιτήματος καταβολής χορηγίας. 
· Στην περίπτωση μη ύπαρξης του απαιτούμενου χρόνου μίσθωσης, απαιτείται επιστολή στην οποία θα αναφέρεται η θετική πρόθεση του ενοικιαστή για ανανέωση του συμβολαίου ενοικίασης ή άλλο ανάλογο έγγραφο

	6
	Για επενδύσεις σε κτίρια να υποβάλλονται:
· Αρχιτεκτονικά σχέδια (κατόψεις και όψεις). 
· Πολεοδομική Άδεια  
· Άδεια οικοδομής εφόσον υπάρχει (στις περιπτώσεις που δεν έχει ακόμα εξασφαλιστεί η Άδεια Οικοδομής θα πρέπει απαραίτητα να υποβάλλεται πριν την οποιαδήποτε πληρωμή της χορηγίας . Σημειώνεται ότι η πολεοδομική άδεια ή/και άδεια οικοδομής θα πρέπει να συνοδεύονται από την περιβαλλοντική γνωμάτευση του Τμήματος Περιβάλλοντος).
· Αναλυτική εκτίμηση κόστους από τον αρχιτέκτονα του έργου  ή / και από τον επιβλέπων μηχανικό του έργου, βεβαιώσεις με ανάλυση εργασιών με τιμές μονάδας (τετραγωνικά μέτρα, κυβικά μέτρα, ποσότητες κτλ.).
· Βεβαίωση από τον επιβλέπων μηχανικό του έργου για διασφάλιση της πλήρης εφαρμογής των κατασκευαστικών σχεδίων.

	Επιπρόσθετα δικαιολογητικά (κατά περίπτωση)

	7
	Αποδεικτικά στοιχεία που να πιστοποιούν τη δυνατότητα του Δικαιούχου να καταβάλλει την ιδιωτική συμμετοχή του στην επένδυση (λογαριασμοί καταθέσεων, επιστολή/ βεβαίωση τράπεζας, κτλ. στο όνομα του/της αιτητή/τρια για τουλάχιστον το 50% του συνολικού προϋπολογισμού της πρότασης.

	8
	Υπεύθυνη δήλωση από τον Εγκεκριμένο Λογιστή της εταιρείας, στην οποία θα υπάρχουν τα ακόλουθα υπογεγραμμένα από τον ελεγκτή της εταιρείας (σε περίπτωση που ο Δικαιούχος είναι νομικό πρόσωπο):
· Καθορισμός μεγέθους της επιχείρησης (βάσει του πίνακα 1 του Σχεδίου) 
· Βεβαίωση ότι η επιχείρηση έχει υποβάλει τις τελευταίες Ετήσιες Ελεγμένες Οικονομικές Καταστάσεις στις Φορολογικές Αρχές και στο Τμήμα Εφόρου Εταιρειών και Διανοητικής Ιδιοκτησίας, μαζί με την Ετήσια Έκθεση, από την ημερομηνία υποβολής της πρότασης, όπως υποχρεούται βάσει της Νομοθεσίας. 

	9
	Νομικό διάγραμμα της εταιρείας το οποίο να περιλαμβάνει όλες τις εταιρείες τις οποίες κατέχει ο πραγματικός δικαιούχος της εταιρείας κατά την υποβολή της αίτησης. Το νομικό διάγραμμα θα πρέπει να είναι υπογεγραμμένο από το διευθυντή της εταιρείας

	10
	Οι πιο πρόσφατες ελεγμένες οικονομικές καταστάσεις των εταιρειών του ομίλου, με τις οποίες βασίστηκε η βεβαίωση η οποία ετοιμάστηκε από τον εγκεκριμένο λογιστή για τον καθορισμό της επιχείρησης.

	11
	Σε περίπτωση που ο αριθμός υπαλλήλων δεν αναφέρεται στις ελεγμένες οικονομικές καταστάσεις των εταιρειών, τότε θα πρέπει να σταλούν οι ηλεκτρονικές Δηλώσεις Εργοδότη (IR 7) των εταιρειών για τα δύο έτη που αφορούν οι οικονομικές καταστάσεις.



[bookmark: _Hlk110853230]Με την υποβολή της αίτησης και πριν την υπογραφή της Συμφωνίας Δημόσιας Χρηματοδότησης και την έναρξη των εργασιών, η ΤΟΔΑ ενημερώνεται από τον Δικαιούχο (με email, fax, τηλεφωνικά κλπ.) για τη διενέργεια προκαταρκτικών επιτόπιων επαληθεύσεων στην επιχείρηση. Συγκεκριμένα, πριν την έναρξη των εργασιών η ΤΟΔΑ μαζί με τον ΕΦ και ανάλογα με την περίπτωση θα διενεργεί προκαταρκτική επαλήθευση και θα συλλέγει φωτογραφικό υλικό από την αρχική κατάσταση της επιχείρησης, πριν την υλοποίηση των προτεινόμενων εργασιών, καθώς και φωτογραφικό υλικό του εξοπλισμού που αναμένεται να αντικατασταθεί όπου θα φαίνεται ο σειριακός αριθμός (serial number) του (όπου εφαρμόζεται). Με την ολοκλήρωση της προκαταρκτικής επιτόπιας επαλήθευσης, συμπληρώνεται το σχετικό έντυπο (Παράρτημα 2), στο οποίο επισυνάπτεται πίνακας με τις εργασίες που επαληθεύτηκαν επιτόπου.


[bookmark: _Toc205457933][bookmark: _Hlk138670977]9.3 	Αξιολόγηση Προτάσεων - Έγκριση /Απόρριψη Προτάσεων - Άμεση αξιολόγηση

[bookmark: _Hlk129866535]Η αξιολόγηση των Προτάσεων  γίνεται με τη διαδικασία της άμεσης αξιολόγησης, δηλαδή η κάθε Πρόταση αξιολογείται αμέσως μετά την υποβολή της και ανεξάρτητα από τις άλλες Προτάσεις, σύμφωνα με την αντίστοιχη Πρόσκληση Υποβολής Προτάσεων. Λόγω του ότι εφαρμόζεται η μέθοδος της άμεσης αξιολόγησης, μία Πρόταση για να εγκριθεί θα πρέπει να πληροί όλα τα κριτήρια αξιολόγησης. Με το τέλος της πρόσκλησης, όσες Προτάσεις πληρούν τα κριτήρια και τις προϋποθέσεις, θα προωθούνται για αξιολόγηση και έγκριση σύμφωνα με τη χρονική κατάταξη τους, διατηρεί δηλαδή πλεονέκτημα έγκρισης η πρόταση που έχει κατατεθεί νωρίτερα. 

Βάσει της εγκυκλίου ΑΡ. 3Α ημερομηνίας 14/08/2025 του Γενικού Λογιστηρίου της Δημοκρατίας κατά το στάδιο της αξιολόγησης και πριν την έγκριση της αίτησης, ο αιτητής θα πρέπει να έχει διευθετήσει/ρυθμίσει τις οφειλές του προς το Τμήμα Φορολογίας (ΤΦ) και τις Υπηρεσίες Κοινωνικών Ασφαλίσεων (ΥΚΑ) για να έχει δικαίωμα συμμετοχής στο Σχέδιο. Ως εκ τούτου, η αρμόδια Διεύθυνση Χρηματοοικονομικής Διαχείρισης (Λογιστήριο ΤΑΘΕ) θα διενεργεί έλεγχο οφειλών προς ΤΦ/ΥΚΑ μέσω της εφαρμογής ΕΦΑΡ.ΣΥ., μόνο για όσους αιτητές καθίστανται επιλέξιμοι Δικαιούχοι για το Σχέδιο. Η λίστα με τους Δικαιούχους θα αποστέλλεται από την ΤΟΔΑ στον ΕΦ, μετά την υποβολή των αιτήσεων τους και αφού έχει γίνει προκαταρκτικός έλεγχος ότι πληρούν τα κριτήρια του Σχεδίου. Στη συνέχεια, ο ΕΦ θα προωθήσει τη λίστα στο Λογιστήριο και ακολούθως θα ζητά από τους Δικαιούχους που έχει διαπιστωθεί ότι έχουν εκκρεμότητες με το Κράτος τις σχετικές βεβαιώσεις από το ΤΦ και τις ΥΚΑ. Μόνο με την προσκόμιση των σχετικών βεβαιώσεων θα ολοκληρώνεται η αξιολόγηση και ένταξη τους στο Σχέδιο.

[bookmark: _Hlk110852773]Με την υποβολή της Πρότασης γίνεται έλεγχος της αίτησης και των δικαιολογητικών που επισυνάπτονται από την ΤΟΔΑ. Στην περίπτωση που η ΤΟΔΑ κρίνει ότι υπάρχουν ελλείψεις ή απαιτείται οποιαδήποτε επιπρόσθετη πληροφόρηση, η Πρόταση μπαίνει σε κατάσταση «αναμονής» και ο/η αιτητής/τρια ενημερώνεται γραπτώς (με διπλοσυστημένη επιστολή ή με ηλεκτρονικό ταχυδρομείο) και του/της χορηγείται προθεσμία μέχρι δεκαπέντε (15) εργάσιμες ημέρες για την προσκόμιση των επιπρόσθετων στοιχείων από την ημερομηνία παραλαβής της επιστολής. Η ΤΟΔΑ δύναται να ενημερώσει το Δικαιούχο και με άλλους τρόπους, π.χ. τηλεφωνικά, με φαξ, με email ή δια χειρός με την προϋπόθεση ότι υπάρχει το κατάλληλο αποδεικτικό παραλαβής της επιστολής από τον αιτητή στο φάκελο της πρότασης. Με την ολοκλήρωση της διαδικασίας και την αποστολή στην ΤΟΔΑ των επιπρόσθετων στοιχείων, η Πρόταση προχωρεί στο επόμενο στάδιο της αξιολόγησης. 

Εάν παρέλθει η προθεσμία που έχει χορηγηθεί και δεν υποβληθούν τα επιπρόσθετα στοιχεία, η πρόταση μπαίνει σε κατάσταση «αναστολής». Η πρόταση παραμένει σε κατάσταση αναστολής μέχρι την ημερομηνία λήξης της αντίστοιχης πρόσκλησης ή του αντιστοίχου χρονοδιαγράμματος ολοκλήρωσης της αξιολόγησης των υπόλοιπων προτάσεων και ακολούθως η πρόταση απορρίπτεται. 

Η αξιολόγηση των προτάσεων γίνεται με βάση το Φύλλο Αξιολόγησης Έργου (ΦΑΕ) (Παράρτημα 5) μετά την παραλαβή των ολοκληρωμένων με τα απαραίτητα δικαιολογητικά Προτάσεων. Κατά τη φάση της αξιολόγησης, η ΤΟΔΑ προβαίνει παράλληλα σε έρευνα αγοράς σε ότι αφορά το κόστος επενδύσεων, των οποίων η αξία στο προτεινόμενο έργο δεν είναι ρεαλιστική και προσαρμόζει ανάλογα τον επιλέξιμο προϋπολογισμό του έργου.

Οι αιτητές που έχουν απορριφθεί ενημερώνονται από την  ΤΟΔΑ με διπλοσυστημένη επιστολή ή με άλλο τρόπο υπό την προϋπόθεση ότι υπάρχει το κατάλληλο αποδεικτικό στο φάκελο της πρότασης, ότι ο/η αιτητής/τρια έχει ενημερωθεί για τα αποτελέσματα της αξιολόγησης, και τους λόγους της απόρριψης. Οι αιτητές μπορούν να υποβάλουν ένσταση, εφόσον το επιθυμούν εντός προθεσμίας δεκαπέντε (15) εργάσιμων ημερών, από την ημερομηνία που ενημερώνονται για την απόρριψη της αίτησης τους.

Η ΤΟΔΑ ενημερώνει το Δικαιούχο ότι έχει εγκριθεί και τον καλεί με διπλοσυστημένη επιστολή ή άλλο τρόπο υπό την προϋπόθεση ότι υπάρχει η απαραίτητη τεκμηρίωση στο φάκελο της πρότασης, εντός δεκαπέντε (15) εργάσιμων ημερών από την παραλαβή της επιστολής ή της ειδοποίησης να υπογράψει τη Συμφωνία Δημόσιας Χρηματοδότησης (Παράρτημα 8). Σε περιπτώσεις ανωτέρας βίας η πιο πάνω προθεσμία προσαρμόζεται ανάλογα.

Η Συμφωνία Δημόσιας Χρηματοδότησης συνυπογράφεται από το Δικαιούχο και τη Διευθύντρια του ΤΑΘΕ σε δύο πρωτότυπα αντίτυπα και το ένα εκ των δύο χαρτοσημαίνεται. Ο Δικαιούχος αναλαμβάνει τη  χαρτοσήμανση της Συμφωνίας σύμφωνα με τη σχετική νομοθεσία. Στη Συμφωνία Δημόσιας Χρηματοδότησης καθορίζονται οι υποχρεώσεις του Δικαιούχου και δεσμεύεται το Δημόσιο για την καταβολή της χρηματοδότησης, εφόσον πληρούνται οι όροι και οι προϋποθέσεις που αναφέρονται σε αυτή. Πριν την υπογραφή, η ΤΟΔΑ μεριμνά ώστε ο Δικαιούχος να κατανοεί τις υποχρεώσεις και δεσμεύσεις του, όπως αυτές απορρέουν από τη Συμφωνία. 

Σύμφωνα με το άρθρο 3.4.2 της Εγκυκλίου 4 της ΔΑ (Κατευθυντήριες Γραμμές για τις Διαδικασίες Διασφάλισης Συμβατότητας με την Εθνική και Ενωσιακή Αρχή για τις Δημόσιες Συμβάσεις και Διασφάλισης της Πρόληψης, του Εντοπισμού και της Διόρθωσης Περιπτώσεων Απάτης, Διαφθοράς και Σύγκρουσης Συμφερόντων στο Πλαίσιο των Προγραμμάτων «ΘΑλΕΙΑ 2021-2027» και «Θάλασσας, Αλιείας και Υδατοκαλλιέργειας») όλα τα νομικά πρόσωπα ιδιωτικού δικαίου που συμμετέχουν στο Σχέδιο θα πρέπει να συμπληρώσουν τη σχετική υπεύθυνη δήλωση που περιλαμβάνεται στο Σχέδιο (Παράρτημα 17), και να προσκομίσουν το αποδεικτικό καταχώρησης στοιχείων πραγματικών δικαιούχων αναφορικά με τους πραγματικούς τους δικαιούχους. Μέσω του αποδεικτικού καταχώρισης και του μοναδικού αριθμού εγγραφής στο Επίσημο Μητρώο (Εταιρειών ή Ιδρυμάτων), θα ελέγχονται τα επικαιροποιημένα στοιχεία των πραγματικών δικαιούχων όπως αυτοί ορίζονται στον περί της Παρεμπόδισης και Καταπολέμησης της  Νομιμοποίησης Εσόδων από Παράνομες Δραστηριότητες Νόμο 188(I)/2007.  Σε περίπτωση μη προσκόμισης στοιχείων για τους πραγματικούς δικαιούχους, η Συμφωνία δεν υπογράφεται.  

Με την ολοκλήρωση του Έργου αποστέλλεται το Αίτημα Καταβολής Χορηγίας (ΑΚΧ) (Παράρτημα 9) από το Δικαιούχο προς την ΤΟΔΑ συνοδευόμενο από τα απαιτούμενα δικαιολογητικά για την καταβολή της χορηγίας (Πίνακας 4). 

Τα αιτήματα καταβολής χορηγίας (ΑΚΧ) υποβάλλονται μόνο ηλεκτρονικά μέσω της ιστοσελίδας www.moa.gov.cy/emfaf. Ο/Η αιτητής/τρια αφού συμπληρώσει όλα τα υποχρεωτικά πεδία του αιτήματος καταβολής χορηγίας και αποδεχτεί τους αντίστοιχους όρους, υποβάλει το αίτημα του/της ηλεκτρονικά. Με την υποβολή του ΑΚΧ ηλεκτρονικά, ο/η αιτητής/τρια παραλαμβάνει σχετικό email ή/και sms σε ηλεκτρονική διεύθυνση και κινητό τηλέφωνο, και ενημερώνεται για την υποβολή του ΑΚΧ. Σχετικό email παραλαμβάνει και ο υπεύθυνος του Σχεδίου.

Το ΑΚΧ και κατ’ επέκταση η καταβολή της χορηγίας γίνεται σύμφωνα με τους όρους της Συμφωνίας Δημόσιας Χρηματοδότησης.

Για το παρόν Σχέδιο απαιτούνται δικαιολογητικά έγγραφα που περιγράφονται στον Πίνακα 4, τα οποία θα πρέπει να υποβληθούν ηλεκτρονικά μαζί με την αίτησή (ανέβασμα σε μορφή Word, Excel, pdf, jpg).

Στην περίπτωση που το διάστημα μεταξύ της ημερομηνίας έγκρισης του Δικαιούχου και της καταβολής της χορηγίας υπερβαίνει ένα εύλογο χρονικό πλαίσιο, η αρμόδια Διεύθυνση Χρηματοοικονομικής Διαχείρισης (Λογιστήριο ΤΑΘΕ) θα πρέπει να επαναλαμβάνει τον έλεγχο για οφειλές προς ΤΦ/ΥΚΑ μέσω της εφαρμογής ΕΦΑΡ.ΣΥ. στα στάδια καταβολής της χορηγίας. Στη συνέχεια, ο ΕΦ θα ζητά από τους Δικαιούχους που έχει διαπιστωθεί ότι έχουν εκκρεμότητες με το Κράτος τις σχετικές βεβαιώσεις από το ΤΦ και τις ΥΚΑ. Μόνο με την προσκόμιση των σχετικών βεβαιώσεων θα προχωρά η καταβολή της χορηγίας. Σημειώνεται ότι, για τις ΥΚΑ θα πρέπει να ζητείται η προσκόμιση νέων βεβαιώσεων στους 6 μήνες από την ημερομηνία της προηγούμενης βεβαίωσης και για το Τμήμα Φορολογίας στον ένα χρόνο.

Θα πρέπει να τονιστεί ότι οι Δικαιούχοι θα πρέπει να διατηρούν αρχείο με τα πρωτότυπα τιμολόγιά τους τα οποία δύναται να ελεγχθούν στο πλαίσιο των επαληθεύσεων από την ΤΟΔΑ, τον ΕΦ και τους υπόλοιπους αρμόδιους φορείς.

Πίνακας 4: Απαιτούμενα δικαιολογητικά για το Αίτημα Καταβολής Χορηγίας

	Απαιτούμενα δικαιολογητικά 

	1
	Εξοφλημένα τιμολόγια και τα αποδεικτικά εξόφλησης τους 
· Για όλες τις δαπάνες απαραίτητα παραστατικά θεωρούνται μόνο τα πρωτότυπα τιμολόγια πώλησης τα οποία θα πρέπει να συνοδεύονται από τα αντίστοιχα αποδεικτικά εξόφλησης τους (π.χ. αποδείξεις πληρωμής, αντίγραφα επιταγών και αναλυτική κατάσταση του τραπεζικού λογαριασμού κ.α.). 
· Τα τιμολόγια πρέπει να είναι κατανεμημένα στις διάφορες εργασίες ανά κατηγορία δαπάνης
· Στα τιμολόγια πρέπει να υπάρχει αναλυτική περιγραφή για τις εργασίες καθώς και αναλυτική τιμολόγηση των εργασιών.
· Όσον αφορά τιμολόγια για μηχανολογικό εξοπλισμό, απαιτείται όπως τα τιμολόγια να αναγράφουν το σειριακό αριθμό τους για εύκολη αντιστοίχιση. Σε αντίθετη περίπτωση με το ΑΚΧ είναι υποχρεωμένος ο δικαιούχος να προσκομίσει σχετική βεβαίωση από τον προμηθευτή όπου θα αναγράφεται και ο αριθμός τιμολογίου αλλά και ο σειριακός αριθμός του εξοπλισμού. 

	2
	Φωτογραφικό υλικό στο οποίο θα  φαίνεται ότι έχει τοποθετηθεί στην εταιρεία/επιχείρηση, μία πινακίδα ελάχιστου μεγέθους Α3 (βλέπετε Παράρτημα 15), όπως ορίζεται στην Παράγραφο 5.4 του Σχεδίου.



Τονίζεται ότι για κάθε επιλέξιμη δαπάνη πρέπει να υποβάλλονται από τους Δικαιούχους εξοφλημένα νόμιμα πρωτότυπα τιμολόγια. Τα τιμολόγια (πρωτότυπα) πρέπει απαραιτήτως να αναφέρουν τα στοιχεία όπως φαίνονται στον Πίνακα 5. 

Πίνακας 5: Απαραίτητα στοιχεία που πρέπει να αναγράφονται στα τιμολόγια

	Απαραίτητα στοιχεία τιμολογίων

	· Τιμολόγια που εκδίδονται από κυπριακές επιχειρήσεις – προμηθευτές μηχανημάτων / εξοπλισμού και παροχής υπηρεσιών που δεν είναι εγγεγραμμένες στο Φ.Π.Α. δεν θα γίνονται αποδεκτά.

	· Σε όλα τα τιμολόγια πρέπει να αναγράφονται τα ακόλουθα στοιχεία:
1. Αναγνωριστικό αριθμό τιμολογίου	
2.	Όνομα προμηθευτή
3. Διεύθυνση προμηθευτή & τηλέφωνο επικοινωνίας
4.	Ημερομηνία έκδοσης τιμολογίου 
5.	Αριθμός εγγραφής ΦΠΑ προμηθευτή  
6.	Πλήρης περιγραφή και στοιχεία εξοπλισμού /μηχανημάτων/εργασιών. Στην περίπτωση του εξοπλισμού / μηχανημάτων θα πρέπει να αναγράφεται ξεκάθαρα και ο σειριακός αριθμός (serial number).
7.	Ποσότητα εξοπλισμού/μηχανημάτων
8.	Τιμή μονάδας χωρίς ΦΠΑ
9.	Τιμή συμπεριλαμβανομένου του ΦΠΑ
10. Όνομα Αγοραστή  - Δικαιούχου

	Τιμολόγια για αγορές από χώρες εκτός της ΕΕ 

	· Πέραν των τιμολογίων να επισυνάπτονται παραστατικά πληρωμής της Τράπεζας (εντολή είσπραξης / πληρωμής) μέσω της οποίας έγινε ο διακανονισμός για το συγκεκριμένο τιμολόγιο στο οποίο παραστατικό πρέπει να αναγράφεται σαφώς το τιμολόγιο και η δαπάνη την οποία αφορούν.

	· Σε περιπτώσεις που απαιτείται συγχρόνως και η έκδοση δελτίου αποστολής (μεταφορές υλικών/ εξοπλισμού) θα πρέπει αυτή να επισυνάπτεται στο αντίστοιχο τιμολόγιο.

	· Όσα δεν έχουν εκδοθεί στην ελληνική ή στην αγγλική γλώσσα πρέπει να συνοδεύονται απαραιτήτως από επίσημη μετάφραση  από Ορκωτούς μεταφραστές, οι οποίοι είναι εγγεγραμμένοι στο Μητρώο Ορκωτών Μεταφραστών του Συμβουλίου Εγγραφής Ορκωτών Μεταφραστών.



Πέραν των πιο πάνω δικαιολογητικών, η ΤΟΔΑ και ο ΕΦ διατηρεί το δικαίωμα να ζητήσει από το Δικαιούχο οποιαδήποτε άλλα επιπρόσθετα δικαιολογητικά, απαραίτητα για την ολοκλήρωση της καταβολής της χορηγίας.

Με την υποβολή του ΑΚΧ ξεκινά η διοικητική επαλήθευση του έργου από την ΤΟΔΑ που περιλαμβάνει τον έλεγχο των παραστατικών πληρωμής και των απαιτούμενων δικαιολογητικών βάσει του Πίνακα 4 και των όρων της Συμφωνίας Δημόσιας Χρηματοδότησης. Στην περίπτωση που το ΑΚΧ, συμπεριλαμβανομένων και των απαιτούμενων δικαιολογητικών δεν είναι πλήρης, ο Δικαιούχος ενημερώνεται γραπτώς με επιστολή ή με ηλεκτρονικό ταχυδρομείο ή με άλλο τρόπο υπό την προϋπόθεση ότι υπάρχει η απαραίτητη τεκμηρίωση στο φάκελο του έργου, για προσκόμιση των απαραίτητων δικαιολογητικών, τα οποία πρέπει να αποσταλούν εντός δεκαπέντε (15) εργάσιμων ημερών από την ημερομηνία παραλαβής της επιστολής από το Δικαιούχο. 

Παράλληλα, προχωρεί και η επιτόπια επαλήθευση του έργου από την ΤΟΔΑ και τον ΕΦ βάσει των παραστατικών πληρωμής που επισυνάπτονται από το Δικαιούχο στο ΑΚΧ και των όρων της Συμφωνίας Δημόσιας Χρηματοδότησης. 

Με την ολοκλήρωση της επιτόπιας επαλήθευσης, συμπληρώνεται το σχετικό έντυπο επιτόπιας επαλήθευσης (Παράρτημα 10), στο οποίο επισυνάπτεται πίνακας με τις εργασίες που επαληθεύτηκαν επιτόπου. 

Ακολούθως, ολοκληρώνεται η διοικητική επαλήθευση λαμβάνοντας υπόψη τα αποτελέσματα της επιτόπιας επαλήθευσης και συμπληρώνεται το έντυπο διοικητικής επαλήθευσης (Παράρτημα 11) στο οποίο θα αποτυπώνεται και το αποτέλεσμα των επαληθεύσεων όπως περιγράφεται πιο κάτω. 
Με τη συμπλήρωση των διοικητικών και επιτόπιων επαληθεύσεων και ανάλογα με τα ευρήματα που μπορεί να προκύψουν από τις πιο πάνω επαληθεύσεις η ΤΟΔΑ δύναται να:
	Α) καταβάλει ολόκληρη την αιτούμενη χορηγία στο Δικαιούχο,
	Β) καταβάλει μέρος της αιτούμενης χορηγίας στο Δικαιούχο,
	Γ) μην καταβληθεί χορηγία,
	Δ) προχωρήσει με την απένταξη του έργου.

Η χορηγία καταβάλλεται στο Δικαιούχο, το αργότερο ογδόντα (80) ημέρες μετά την ημερομηνία υποβολής του ΑΚΧ υπό την προϋπόθεση ότι είναι συνοδευόμενη από όλα τα απαιτούμενα δικαιολογητικά. Η προθεσμία μπορεί να διακοπεί εάν ο Δικαιούχος δεν έχει υποβάλει όλα τα απαιτούμενα δικαιολογητικά. 

Η ημερομηνία ολοκλήρωσης του έργου είναι η ημερομηνία ολοκλήρωσης όλων των εργασιών και η καταβολή των πληρωμών του Δικαιούχου προς τους αναδόχους του. Ακολούθως, με την καταβολή της χορηγίας στο Δικαιούχο από το ΤΑΘΕ και την έκδοση του δελτίου πληρωμής σηματοδοτείται το κλείσιμο του έργου. 

[bookmark: _Hlk129868530]Ο ΕΦ προχωρεί στην απένταξη ενός έργου που έχει ενταχθεί στο πλαίσιο του Σχεδίου, σε κάθε περίπτωση που ο Δικαιούχος δεν τηρεί τις υποχρεώσεις του όπως αυτές ορίζονται στη Συμφωνία Δημόσιας Χρηματοδότησης, και κυρίως 
· στην περίπτωση καθυστέρησης της ολοκλήρωσης του έργου.
· στην περίπτωση μη υποβολής όλων των απαραίτητων στοιχείων ή/και αναφορών που αφορούν στην αποτύπωση της προόδου υλοποίησης του έργου
· στις περιπτώσεις που κατά την υλοποίηση του έργου διαπιστώνεται η υποβολή ψευδών δηλώσεων ή στοιχείων και πληροφοριών εκ μέρους του Δικαιούχου.

Επιπρόσθετα, μόλις διαπιστωθεί παρατυπία ή συστημική αδυναμία ή οι παράμετροι ενός έργου τροποποιούνται σε τέτοιο βαθμό ώστε το έργο να μην εξυπηρετεί πλέον τους στόχους του Σχεδίου στα πλαίσια του οποίου είχε αρχικά εγκριθεί, ο ΕΦ απεντάσσει το ενταγμένο έργο, ώστε να πραγματοποιηθούν οι απαιτούμενες διορθωτικές παρεμβάσεις όσο το δυνατό πιο σύντομα.

Μετά την ολοκλήρωση των έργων και τη διενέργεια επαλήθευσης, εάν εντοπιστεί μη τήρηση τους τότε η διαδικασία απένταξης ενεργοποιείται αυτοδίκαια.

Στην περίπτωση απένταξης ενός έργου για την υλοποίηση του οποίου έχει καταβληθεί χρηματοδότηση, το σύνολο της χρηματοδότησης που έχει χορηγηθεί στο Δικαιούχο επιστρέφεται σύμφωνα με τις διαδικασίες που προβλέπονται από το εθνικό πλαίσιο δημοσιονομικών διορθώσεων για την ανάκτηση αχρεωστήτως ή παρανόμως καταβληθέντων ποσών. Όταν το έργο απεντάσσεται, απαιτείται η επιστροφή τυχόν καταβληθείσας χορηγίας προσαυξημένης με τόκο. Ο τόκος θα καθορίζεται με βάση τον περί Καθορισμού του Ενιαίου Δημόσιου Επιτοκίου Υπερημερίας Διάταγμα του Υπουργού Οικονομικών. 

[bookmark: _Toc205457938]10. 	Τροποποίηση της Συμφωνίας Δημόσιας Χρηματοδότησης

[bookmark: _Hlk129868621]Για οποιαδήποτε αλλαγή που αφορά το χρονοδιάγραμμα, τις εγκεκριμένες εργασίες, το ποσό της Συμφωνίας και το Δικαιούχο του Έργου απαιτείται τροποποίηση της Συμφωνίας Δημόσιας Χρηματοδότησης. Η τροποποίηση μπορεί να γίνει είτε μετά από αίτημα του Δικαιούχου είτε μετά από οδηγίες της ΤΟΔΑ ή/και του ΕΦ. Για τροποποίηση της Συμφωνίας Δημόσιας Χρηματοδότησης υποβάλλεται ανάλογα με την περίπτωση το έντυπο για Τροποποίηση της Συμφωνίας Δημόσιας Χρηματοδότησης (Παράρτημα 13) που συνοδεύεται από τα απαραίτητα δικαιολογητικά και τεκμηρίωση.  

Σε ότι αφορά τους Δικαιούχους το Παράρτημα 13 υποβάλλεται εντός του ορισθέντος χρονοδιαγράμματος υλοποίησης που καθορίζεται στη Συμφωνία Δημόσιας Χρηματοδότησης και σε εύλογο χρόνο πριν τη λήξη της. Το αίτημα της τροποποίησης πρέπει να τεκμηριώνεται επακριβώς με τα απαραίτητα δικαιολογητικά. 

Η ΤΟΔΑ μετά την παραλαβή της τροποποίησης και των συνημμένων δικαιολογητικών, την εξετάζει και  αποστέλλει στον ΕΦ την προσχέδια τροποποιημένη Συμφωνία μαζί με σχετική έκθεση. Εάν ο ΕΦ εγκρίνει την τροποποίηση, τότε η τροποποιημένη Συμφωνία σε 2 αντίγραφα αποστέλλεται υπογραμμένη από τη Διευθύντρια του ΤΑΘΕ, στην ΤΟΔΑ για να υπογραφεί και από το Δικαιούχο. 

Επιτρεπόμενες τροποποιήσεις:
· Μείωση του εγκεκριμένου επιλέξιμου προϋπολογισμού χωρίς όμως να τροποποιείται ο αρχικός στόχος, η αποδοτικότητα και η αυτοτέλεια του έργου. Η μείωση δεν μπορεί να ξεπερνά το 50% του εγκεκριμένου επιλέξιμου προϋπολογισμού και σε καμία περίπτωση δεν καθιστά τον εγκεκριμένο συνολικό προϋπολογισμό (δημόσια και ιδιωτική συμμετοχή) μικρότερο από το ελάχιστο όριο των €5.000 (μη συμπεριλαμβανομένου του ΦΠΑ)   που αναφέρεται στον Πίνακα 2. 
· [bookmark: _Hlk184804160][bookmark: _Hlk160522470]Αύξηση του εγκεκριμένου επιλέξιμου προϋπολογισμού εφόσον τεκμηριώνεται επαρκώς από την πορεία υλοποίησης του έργου και υπάρχει διαθέσιμος προϋπολογισμός στην πρόσκληση, χωρίς να ξεπερνά το ανώτατο όριο των €100.000 ανά πρόταση 
· Αλλαγή του Δικαιούχου με την προϋπόθεση ότι αποδέχεται τις υποχρεώσεις που απορρέουν από το έργο και τη Συμφωνία Δημόσιας Χρηματοδότησης.
· Τροποποίηση του χρονοδιαγράμματος υλοποίησης του έργου, εφόσον υπάρχουν τα απαραίτητα χρονικά περιθώρια και με την προϋπόθεση ότι δεν επηρεάζονται τα χρονικά όρια που αναφέρονται στο Σχέδιο και στην αντίστοιχη πρόσκληση.

Τροποποιήσεις που δεν μπορούν να γίνουν δεκτές:
· Αδικαιολόγητες τεχνικές αλλαγές, που δεν τεκμηριώνουν την αναγκαιότητα τους ή που επηρεάζουν τη διάρκεια του έργου ή την αποδοτικότητα ή βρίσκονται σε αντίθεση με τους στόχους της Κοινής Αλιευτικής Πολιτικής.

[bookmark: _Toc205457939]11. 	Ενστάσεις 

Αιτητές/τριες των οποίων οι προτάσεις απορρίπτονται για χρηματοδότηση, έχουν το δικαίωμα εντός δεκαπέντε (15) εργάσιμων ημερών από την ημερομηνία παραλαβής της σχετικής επιστολής, να υποβάλουν γραπτή ένσταση. Η ένσταση υποβάλλεται ή αποστέλλεται ταχυδρομικώς με διπλοσυστημένη επιστολή προς την ΤΟΔΑ ή/και στον ΕΦ ζητώντας επανεξέταση της αίτησης τους και παραθέτοντας τους συγκεκριμένους λόγους για τους οποίους πιστεύουν ότι η αίτηση τους δεν έπρεπε να απορριφθεί. 

Η αξιολόγηση των υποβαλλόμενων ενστάσεων γίνεται από Επιτροπή Ενστάσεων η οποία αποτελείται από τρία άτομα, δύο από τον ΕΦ και ένα από την ΤΟΔΑ που δεν είναι άμεσα εμπλεκόμενα στην αρχική αξιολόγηση της συγκεκριμένης πρότασης. Τα μέλη ορίζονται από τη Διευθύντρια του ΤΑΘΕ. Κατά την εξέταση των ενστάσεων λαμβάνονται όλα τα αναγκαία μέτρα για διασφάλιση επαρκούς διάκρισης καθηκόντων. Σε όλες τις περιπτώσεις υποβολής ενστάσεων που τελικά δεν ικανοποιούνται, οι αιτητές/τριες διατηρούν το δικαίωμα αν το επιθυμούν να προσφύγουν στο Διοικητικό Δικαστήριο ή να υποβάλλουν παράπονο στο Γραφείο Επιτρόπου Διοικήσεως και Προστασίας Ανθρωπίνων Δικαιωμάτων. Στην περίπτωση που το αποτέλεσμα της επανεξέτασης είναι θετικό για το Δικαιούχο, η πρόταση εγκρίνεται και προωθείται στον αρμόδιο λειτουργό για τη δρομολόγηση της ένταξης του έργου.

Οι κατευθυντήριες γραμμές διαχείρισης των ενστάσεων της Διαχειριστικής Αρχής περιγράφονται στο Παράρτημα 14.



[bookmark: _Toc205457940]12. Ειδικές Διατάξεις

· [bookmark: _Hlk110853825]Ο Δικαιούχος είναι υποχρεωμένος για χρονική περίοδο τριών (3) χρόνων στην περίπτωση ΜΜΕ να διατηρεί επί της επιχείρησης του το χρηματοδοτούμενο εξοπλισμό. Σε αντίθετη περίπτωση είναι υποχρεωμένος να επιστρέψει το ποσό της χορηγίας αναλογικά. 
· Τα ποσά της χορηγίας για ένα έργο ανακτώνται αναλογικά προς την περίοδο για την οποία δεν εκπληρώθηκαν οι απαιτήσεις. Οι Δικαιούχοι θα επιστρέφουν τη σχετική χορηγία προσαυξημένη με τόκο. Ο τόκος θα καθορίζεται με βάση τους περί Καθορισμού του Ενιαίου Δημόσιου Επιτοκίου Υπερημερίας νόμους του 2006 και 2012 και τα σχετικά Διατάγματα του Υπουργού Οικονομικών που βρίσκονται σε ισχύ.
· Η αποδοχή της χρηματοδότησης από το Σχέδιο συνιστά και αποδοχή της εγγραφής του Δικαιούχου στον κατάλογο των έργων που θα δημοσιοποιείται σύμφωνα με το άρθρο 49.3 του Κανονισμού (ΕΕ) 1060/2021.
· Στην περίπτωση που ο Δικαιούχος δεν τηρεί τις υποχρεώσεις που αναφέρονται στο άρθρο 11 Κανονισμού (ΕΕ) αριθ. 1139/2021 σχετικά με τη διάπραξη σοβαρού επαγγελματικού παραπτώματος ή παραπτώματος που θίγει τους κανόνες της Κοινής Αλιευτικής Πολιτικής της ΕΕ και το οποίο μπορεί να διαπιστώσει με οποιοδήποτε τρόπο η αρμόδια αρχή ή έχει καταδικαστεί για αδίκημα σχετικό με την επαγγελματική του διαγωγή η οποία έχει ισχύ δεδικασμένου, για καθορισμένη περίοδο πέντε (5) χρόνων μετά την τελευταία πληρωμή στον εν λόγω Δικαιούχο, επιστρέφεται η συνεισφορά από το ΕΤΘΑΥ. Το ποσό που επιστρέφεται καθορίζεται ανάλογα με τη φύση, τη βαρύτητα, τη διάρκεια και την επανάληψη της παράβασης ή της αξιόποινης πράξης εκ μέρους του Δικαιούχου, και της σπουδαιότητας της συμβολής του ΕΤΘΑΥ στην οικονομική δραστηριότητα του Δικαιούχου. Οι Δικαιούχοι θα επιστρέφουν τη σχετική χορηγία προσαυξημένη με τόκο. Ο τόκος θα καθορίζεται με βάση το περί Καθορισμού του Ενιαίου Δημόσιου Επιτοκίου Υπερημερίας Διάταγμα του Υπουργού Οικονομικών.  
· Εάν διαπιστωθεί παρατυπία ή υποβολή ψευδούς δήλωσης ή στοιχείων και πληροφοριών πριν ή και μετά την παραχώρηση χορηγίας, το έργο απεντάσσεται και απαιτείται η επιστροφή τυχόν καταβληθείσας χορηγίας προσαυξημένης με τόκο. Οι Δικαιούχοι θα επιστρέφουν το σύνολο της χορηγίας προσαυξημένη με τόκο. Ο τόκος θα καθορίζεται με βάση τον περί Καθορισμού του Ενιαίου Δημόσιου Επιτοκίου Υπερημερίας Διάταγμα του Υπουργού Οικονομικών.
· Ο Δικαιούχος διασφαλίζει ότι για χρονική περίοδο τριών (3) χρόνων στην περίπτωση ΜΜΕ από την ημερομηνία καταβολής της χορηγίας (πληρωμής) η εν λόγω πράξη δεν υφίσταται ουσιαστική μεταβολή η οποία να επηρεάζει τη φύση, τους στόχους ή τους όρους υλοποίησης του παρόντος Σχεδίου. Τα ποσά της χορηγίας για ένα έργο ανακτώνται αναλογικά προς την περίοδο για την οποία δεν διασφαλίστηκε η εν λόγω απαίτηση.
· Στην περίπτωση που ο Δικαιούχος δεν συμμορφώνεται με τις υποχρεώσεις του για τη διαφάνεια υλοποίησης και επικοινωνίας βάσει του Κεφ. 5.4 του Σχεδίου, και εφόσον δεν έχουν εφαρμοστεί διορθωτικά μέτρα, η ΔΑ/ΕΦ εφαρμόζει μέτρα, λαμβάνοντας υπόψη την αρχή της αναλογικότητας, ακυρώνοντας έως και 3% της στήριξης για τη συγκεκριμένη πράξη σύμφωνα με το Άρθρο 50 του Καν.(ΕΕ) 1060/2021.
· Ο Δικαιούχος δεν πρέπει να έχει υποβάλει αίτηση σε άλλη Υπηρεσία ή φορέα για χρηματοδότηση της ίδιας επένδυσης.

[bookmark: _Toc205457941]13. 	Υποχρεώσεις Δικαιούχων

Ο Δικαιούχος κατά την πορεία υλοποίησης του Έργου έχει τις ακόλουθες υποχρεώσεις:
· Να τηρεί τις διατάξεις των Νόμων και Κανονισμών που αναφέρονται στο παρόν Σχέδιο.
· Υποβολή ορθών και αξιόπιστων στοιχείων και πληροφοριών.
· Καταγραφή και κοινοποίηση λαθών και παραλείψεων που τυχόν εντοπιστούν.
· Εκτέλεση του Έργου, σύμφωνα με όσα προβλέπονται στο Σχέδιο και στη Συμφωνία Δημόσιας Χρηματοδότησης.
· Λειτουργία μηχανισμού πιστοποίησης εκτέλεσης του Έργου, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών, των υπηρεσιών και του τελικού αποτελέσματος.
· Κοινοποίηση στον ΕΦ και στην ΤΟΔΑ όλων των εγγράφων που αφορούν την υλοποίηση του Έργου και σχετίζονται με τον έλεγχο και την παρακολούθηση του.
· Να θέτει εφόσον ζητηθούν, στη διάθεση της Διαχειριστικής Αρχής, του Ενδιάμεσου Φορέα, της Αρχής Πιστοποίησης, της Υπηρεσίας Εσωτερικού Ελέγχου και της Επιτροπής Παρακολούθησης του Προγράμματος όλα τα έγγραφα, δικαιολογητικά ή άλλα στοιχεία του έργου και γενικότερα σε όλους τους ελεγκτικούς φορείς της Κύπρου ή της Ευρωπαϊκής Ένωσης.
· Να ενημερώνει άμεσα την ΤΟΔΑ όταν διαφοροποιηθούν οι συνθήκες ή το χρονοδιάγραμμα εκτέλεσης του Έργου και να υποβάλει αίτηση τροποποίησης για οποιαδήποτε αλλαγή της Συμφωνίας του. 
· Να δέχεται επιτόπιους σε κάθε περίπτωση ελέγχους από τον ΕΦ και την ΤΟΔΑ, καθώς και από τα άλλα αρμόδια ελεγκτικά όργανα και να δίνει όλες τις αναγκαίες επεξηγήσεις. 
· Να τηρεί ξεχωριστό φάκελο για το Έργο και να αρχειοθετεί σε αυτόν όλα τα αντίγραφα των σχετικών εγγράφων.
· Να τηρεί ξεχωριστή λογιστική μερίδα/κωδικό/αρχείο.
· O Δικαιούχος (Ανάδοχος Φορέας) έχει υποχρέωση να τηρεί όλα τα δικαιολογητικά που αφορούν στην εκτέλεση του Έργου για διάστημα 5 ετών από την 31η Δεκεμβρίου του έτους κατά το οποίο πραγματοποιείται η τελευταία πληρωμή από τη Διαχειριστική Αρχή προς το Δικαιούχο.
· Να τηρεί τους κανόνες πληροφόρησης και δημοσιότητας σύμφωνα με τις πρόνοιες του άρθρου 60 του Κανονισμού (ΕΕ) αριθ. 1139/2021 του ΕΤΘΑΥ και των άρθρων 46-50 και Παραρτήματος ΙΧ του Κανονισμού (ΕΕ) αριθ. 1060/2021. Οι Δικαιούχοι θα πρέπει να τοποθετούν σε τοποθεσία που είναι σαφώς ορατή στο κοινό τουλάχιστον μία αφίσα ελάχιστου μεγέθους Α3 ή ισοδύναμη ηλεκτρονική εικόνα, με πληροφορίες σχετικά με την πράξη.
· Να τηρεί / δεσμεύεται να τηρεί την εθνική και ενωσιακή νομοθεσία και να λαμβάνει όλα τα απαραίτητα μέτρα σχετικά με για το περιβάλλον, το Χάρτη Θεμελιωδών Δικαιωμάτων της ΕΕ, την ισότητα ευκαιριών μεταξύ ανδρών και γυναικών και μη διάκριση και ιδιαίτερα τους νόμους και κανονισμούς που αναφέρονται στο Παράρτημα 18 που επισυνάπτεται. Το Σχέδιο, για τη διασφάλιση της συμμόρφωσης με τις Διατάξεις του Χάρτη Θεμελιωδών Δικαιωμάτων της Ευρωπαϊκής Ένωσης, υποβάλλεται από τον ΕΦ στην Αρμόδια Αρχή (Επίτροπο Διοικήσεως και Προστασίας Ανθρωπίνων Δικαιωμάτων) για γραπτή συμβουλή/ καθοδήγηση του Επιτρόπου για το περιεχόμενο του Σχεδίου και κατ’ επέκταση για το σύνολο των έργων που προωθούνται κάτω από αυτό. Επισημαίνεται ότι το έργο θα πρέπει να είναι συμβατό με το Χάρτη Θεμελιωδών Δικαιωμάτων της Ε.Ε σε όλα τα στάδια υλοποίησής του. Οι υποχρεώσεις των Δικαιούχων ως προς τη συμμόρφωση με τον Χάρτη θα περιλαμβάνονται, όπου εφαρμόζεται, στη σχετική Συμφωνία Δημόσιας Χρηματοδότησης που υπογράφεται μεταξύ Δικαιούχου και Ενδιάμεσου Φορέα. 
· Ορισμένες από τις υποχρεώσεις των Δικαιούχων εξειδικεύονται περαιτέρω στις σχετικές εγκυκλίους/οδηγούς της Διαχειριστικής Αρχής και της Αρχής Πιστοποίησης και με βάση το ΣΔΕ του Προγράμματος, τις πρόνοιες των οποίων πρέπει να τηρεί ο Δικαιούχος.

Στον παρόν Οδηγό Εφαρμογής για διευκόλυνση των διαδικασιών επισυνάπτονται:
· Το Παράρτημα 1 που συμπληρώνεται ηλεκτρονικά από τους αιτητές κατά το στάδιο της υποβολής της πρότασης τους.
· Το Παράρτημα 16 που συμπληρώνεται από τους αιτητές και επισυνάπτεται κατά την υποβολή της πρότασης τους.
· Τα Παραρτήματα 5 και 8 που συμπληρώνονται από την ΤΟΔΑ και τον ΕΦ και πρέπει να ενημερωθούν σχετικά με το περιεχόμενο τους οι Δικαιούχοι. 
· Το Παράρτημα 9 που υποβάλλεται ηλεκτρονικά σε μελλοντικό στάδιο από ήδη εγκριμένους Δικαιούχους εφόσον έχει υλοποιηθεί το έργο, ώστε να προχωρήσει η καταβολή της χορηγίας.
· Το Παράρτημα 13 που υποβάλλεται σε μελλοντικό στάδιο από ήδη εγκριμένους Δικαιούχους εφόσον απαιτείται τροποποίηση του έργου τους.
· Το Παράρτημα 15 που αφορά την πινακίδα την οποία οι ήδη εγκριμένοι Δικαιούχοι θα πρέπει να τοποθετήσουν στο Σύνδεσμο Αλιέων.
· Το Παράρτημα 17 που συμπληρώνεται από τους αιτητές – νομικά πρόσωπα.
· Τα υπόλοιπα Παραρτήματα αφορούν εσωτερικές διαδικασίες του ΕΦ και της ΤΟΔΑ
· Όλα τα Παραρτήματα βρίσκονται αναρτημένα στην ιστοσελίδα του ΕΠ Θάλασσα www.moa.gov.cy/emfaf 

  Πρόγραμμα  Θάλασσας, Αλιείας και  Υδατοκαλλιέργειας   20 21 - 2027     ΠΡΟΤΕΡΑΙΟΤΗΤΑ: 3 -   Ενθάρρυνση μιας βιώσιμης γαλάζιας οικονομίας σε  παράκτιες, νησιωτικές και εσωτερικές περιοχές και προώθηση της ανάπτυξης  κοινοτήτων αλιείας και υδατοκαλλιέργειας     ΕΙΔΙΚΟΣ ΣΤΟΧΟΣ: 3.1 -   Ενθάρρυνση μιας βιώσιμης γαλάζιας οικονομίας σε  παράκτιες, νησιωτικές και εσωτερικές περιοχές και προώθηση της βιώσιμης  ανάπτυξης κοινοτήτων αλιείας και υδατοκαλλιέργειας     Δράση 3.2.2 Δράσεις για στήριξη των αλιέων και των επιχειρήσεων         1 ος  ΟΔΗΓΟΣ ΕΦΑΡΜΟΓΗΣ     « Σχέδι ο   Χορηγιών για στήριξη μικρών  επιχειρήσεων σχετικών με τον αλιευτικό τομέα  ή με άλλες δραστηριότητες εκτός αλιευτικού  τομέα που βρίσκονται σε επικεντρωμένες  περιοχές »       1η ΠΡΟΣΚΛΗΣΗ ΥΠΟΒΟΛΗΣ ΠΡΟΤΑΣΕΩΝ   Αρ.  3. 2.2./01/0 7 .202 6       Ιούλιος   202 6            

